**SPORTO CENTRO VEIKLOS KOKYBĖS PLATUSIS ĮSIVERTINIMAS**

 **Vertinimas**

**A -** aukštas (tikrai taip)

**V -** vidutiniškas (ir taip, ir ne)

**Ž -** žemas (daugiau ne, negu taip)

Pastaba. \*(žvaigždute) pažymėti rodikliai yra labai svarbūs.

**I. Pasiekimai ir pažanga**

|  |  |  |
| --- | --- | --- |
| **Rodiklis** | **Rodiklio aprašymas,** *trumpas paaiškinimas* | **RODIKLIO ĮSIVERTINIMO/VERTINIMO PAGRINDIMAS** |
| Ugdymosi tikslai, pasiekimai ir jų vertinimas \* | **1. Ugdomos vaikų bendrosios ir profesinės kompetencijos.***Ar mokiniai ugdosi tik fizinius gebėjimus, ar ir kitas kompetencijas (bendravimo, bendradarbiavimo, etikos, kultūringo elgesio, tolerancijos ir pan.)?* | Vaikai fizinius gebėjimus ir profesines kompetencijas ugdo sportiniuose užsiėmimuose. Kitas kompetencijas - bendravimo, komunikacijos, kultūringo elgesio, tolerancijos, treniruočių ir sportinių varžybų, vasaros stovyklų ir projektų metu. Apklausos duomenimis 57% mokytojų skyrė reikiamą dėmesį šioms kompetencijoms ugdyti, o 43% skyrė mažesnį dėmesį. *Apibendrinant skiriame Aukštą įvertinimą.* |
| **2. Vaikai ir tėvai žino planuojamus ugdymo tikslus ir rezultatus. Juos aptaria mokslo metų pradžioje.***Ar mokslo metų pradžioje ir eigoje kalbamasi, tariamasi su tėvais ir mokiniais dėl lūkesčių, galutinio rezultato – ko išmoks ar ką pasieks?* | Mokslo metų pradžioje planuojami ugdymo tikslai ir uždaviniai, kurie atsispindi grupės plane - programoje. Sporto centre patvirtintos 2 ilgalaikio sporto šakų rengimo programos (krepšinis, rankinis), kuriose tikslingai, laipsniškai ugdomos mokinių kompetencijos. Apklausos duomenimis 43% mokytojų įvardija, kad aptaria mokslo metų siektinus sportinius ir veiklos tikslus bei lūkesčius. 57 % mokytojų tai daro nereguliariai. *Apibendrinant skiriame Vidutinį įvertinimą.* |
| **3. Mokytojai naudoja individualios vaiko pažangos, pasiekimų atpažinimo ir pažangos vertinimo sistemą.** *Ar mokiniai žino kaip, už ką ir kada bus vertinami, ar visiems suprantami ir aiškūs vertinimo kriterijai? Ar vertinimo sistema aiški ir tėvams?*  | Sporto centre individuali mokinio pažanga atpažįstama iš: sportinių testų rezultatų, varžybinės veiklos rezultatų, mokinio savijautos ir lankomumo rezultatų. Apklausos duomenimis 29% mokytojų gerai žino vaikų vertinimo kriterijus ir apie tai kalbasi su vaikais bei tėvais, 71% apklaustųjų mokytojų žino ir taiko pažangos sistemą. Apklausti tėvai teigia, jog 80% nežino kokiais kriterijais vertinama individuali vaiko pažanga. 20% tėvų susipažinę su vertinimo kriterijais. *Apibendrinant skiriame Vidutinį įvertinimą.* |
| **4. Vaikui, baigusiam neformaliojo vaikų švietimo programą, išduodamas pažymėjimas, kuriame nurodomos jo įgytos kompetencijos.***Ar visi bendruomenės nariai žino apie tokius pažymėjimus?* | Apklausos duomenimis visi mokytojai žino kad, baigus sporto centro ugdymo programą išduodamas neformaliojo ugdymo pažymėjimus. 80% tėvų taip pat žino, kad baigus sporto šakos programą vaikui bus įteiktas neformaliojo švietimo pažymėjimas. Mokytojų tarybos posėdyje aptariamas baigusių vaikų sąrašas, kuriems bus įteikti neformaliojo vaikų pažymėjimai, kodas 9201. Vaikams teikiamas neformaliojo vaikų švietimo pažymėjimas, kuriame atsispindi įgytos kompetencijos per ilgalaikę sporto šakos programą. Neformaliojo vaikų švietimo pažymėjimai įteikiami Sporto centro šventės metu. Į abiturientų pagerbimą kviečiami vaikų tėvai, sporto centro rėmėjai, visa sporto centro bendruomenė. *Apibendrinant skiriame Aukštą įvertinimą.* |
| Asmenybės augimas, siejant ugdymą su gyvenimu \* | **1. Vaikas geba išsikelti asmeninius tikslus, įgyja naujų gebėjimų bei vertybinių nuostatų.** *Ar sudaromos sąlygos patiems mokiniams išsikelti tikslus, ar kalbamasi su jais mokslo metų pradžioje, ar aptariama mokslo metų pabaigoje kas pavyko/nepavyko, ko išmoko ir pan.* | Apklausos duomenimis 71% mokytojų mano, kad vaikai gerai geba išsikelti asmeninius ir komandinius tikslus. Apklausti vaikai, 90% žino savo sportinius tikslus. Sportinio sezono pabaigoje mokytojai su vaikais aptaria vaikų pasiekiamus, bei sportinio sezono rezultatus. Kalbasi su kiekvienu atskirai, kas sekasi, o ką reikia tobulinti. *Apibendrinant skiriame Aukštą įvertinimą.* |
| **2. Ugdymo procesas planuojamas taip, kad vaikas galėtų pasidžiaugti savo pasiekimais, gebėtų įveikti nesėkmes.***Ar beveik visi mokiniai geba įveikti nesėkmes, ar su jais apie tai kalbamasi, ar teikiama pagalba ir pan.? Ar mažiau gabūs taip pat turi galimybes pasidžiaugti pasiekimais (kad ir mažais)?* | Apklausos duomenimis, 86% mokytojų mano, kad dauguma vaikų geba įveikti nesėkmes, reguliariai patiria sėkmę sportinių užsiėmimų metu. Mažiau gabiems vaikams užduotys skiriamos pagal jų fizines galimybes. Už gerai atliktas užduotis skatinami. *Apibendrinant skiriame Aukštą įvertinimą.* |
| Grįžtamasis ryšys \* | **1. Mokytojai reguliariai planuoja ir vykdo refleksijas su vaiku apie ugdymo(si) eigą, pasiekimus bei pažangą.** *Ar skiriama pakankamai laiko su kiekvienu vaiku aptarti jo daromą/nedaromą pažangą ir pasiekimus, išsiaiškinti priežastis?* | Apklausos duomenimis, 43 % mokytojų reguliariai, po kiekvienų sportinių varžybų ar sportinių testų vykdymo, aptaria rezultatus individualiai ir su komandos nariais. 57 % apklaustųjų mokytojų tai daro nereguliariai.36 % apklaustų vaikų tvirtina, jog aptaria ugdymo eigą, 55% vaikų teigia, jog tai daroma nereguliariai.*Apibendrinant skiriame Vidutinį įvertinimą.* |
| **2. Mokytojai reguliariai aptaria vaiko ugdymo(si) eigą, pasiekimus bei pažangą su tėvais (globėjais / rūpintojais).***Ar laiku ir visada tėvai (globėjai) gauna informaciją apie vaikų daromą/nedaromą pažangą, sėkmes ir nesėkmes? Ar aptariamos priežastys ir tariamasi dėl jų šalinimo būdų?* | Apklausos duomenimis 57% mokytojų reguliariai ir laiku aptaria vaikų pasiekimus su tėvais (globėjais). 43% apklaustųjų mokytojų tai daro nereguliariai. Apklausiant tėvus paaiškėjo, kad 80% tėvų dažnai bendrauja su mokytojais ir aptaria vaiko sportinę pažangą. *Apibendrinant skiriame Vidutinį įvertinimą.* |
| **II. Ugdymo organizavimas** |
| Mokytojo kvalifikacija ir nuolatinis tobulėjimas\* | **1. Mokytojų kvalifikacija atitinka teisės aktuose numatytus reikalavimus.** *Ar visi mokytojai žino kokios mokytojams privalomos, būtinos kompetencijos?* | Sporto centre ugdymo procesą vykdo 2 mokytojai - metodininkai, 1-mokytojas ekspertas, 2 vyresnieji mokytojai, 4 mokytojai. Remiantis mokytojų anketos duomenimis, 100% mokytojų teigia, jog mokytojų kvalifikacija atitinka teisės aktuose numatytus reikalavimus bei žino kokias kompetencijas turi turėti mokytojas. *Apibendrinant skiriame Aukštą įvertinimą.* |
| **2. Mokytojai tikslingai tobulina bendrąsias ir specialiąsias (dalykines ir didaktines) kompetencijas.***Kaip renkamasi seminarai, mokymai? Ar tikslingai, atsižvelgiant į tai, ko reikia*, *ar tik į tai, kas įdomu?* | Sporto centre sudaromos galimybės tobulėti ir naujas žinias taikyti ugdymo procese. Remiantis mokytojų anketos duomenimis, 86% mokytojų tikslingai renkasi seminarus ir mokymus pagal savo sporto šaką, nes nori naujoves taikyti savo darbe. 14% mokytojų renkasi seminarus ir mokymus, vadovaudamiesi kitais prioritetais. *Apibendrinant skiriame Aukštą įvertinimą.* |
| Veiklų prieinamumas |  **1. Nuolat vertinamas ugdymo paslaugų poreikis, koreguojama paslaugų pasiūla, užtikrinamas jų teritorinis prieinamumas.** *Ar įstaigoje aptariama programų pasiūla, ar tiriamas poreikis (kas būtų aktualu, ko norėtų mokiniai ir tėvai) Ar turi galimybes mokytis vaikai iš atokesnių vietovių?* |  Sporto centras nuolatos vertina ugdymo paslaugų poreikį Molėtų rajone. Siekdami išsiaiškinti apie teikiamų paslaugų kokybę ir apie naujų paslaugų poreikį 2020 m. gegužės – birželio mėn. vykdėme Molėtų r. gyventojų apklausą. Gautus rezultatus analizavome ir naudojome juos kuriant Sporto centro 2020-2022 m. Strateginį veiklos planą. Sporto centro metinės ataskaitos rodė, kad po truputį mokinių lankančių sporto užsiėmimus mažėja, vaikai, kurie mokosi rajono mokyklose, neturi galimybės lankyti sporto centro užsiėmimų, Sporto centras siūlo tik krepšinio, rankinio ir teniso užsiėmimus, tačiau vaikai norėtų turėti daugiau sporto šakų pasirinkimo, ypač mergaitės. Nuo 2020-2021 m. m. pradžios sporto centre pradedama vykdyti aerobinės gimnastikos, lengvosios atletikos ugdymo programos. Pasitelkus Sporto rėmimo fondo lėšas, pradėtas vykdyti “Fizinio aktyvumo plėtra Molėtų rajono savivaldybėje, skatinant aerobikos ir fitneso, rankinio bei krepšinio sporto šakų masiškumą“ projektas. Nuo šių mokslo metų pradžios Sporto centras pradėjo neformaliojo švietimo paslaugas teikti Giedraičių Antano Jaroševičiaus gimnazijoje. Bendradarbiaujant su Molėtų sporto klubu „Ežerūnas“ - Alantos gimnazijoje. Pradėjome fizinio aktyvumo užsiėmimus suaugusiems aerobikos, krepšinio, rankinio sporto šakose. *Apibendrinant skiriame Aukštą įvertinimą.* |
| **2. Sudarytos ugdymo galimybės vaikams, turintiems specialiųjų ugdymosi poreikių, socialinę atskirtį patiriantiems ar rizikos grupės vaikams.** *Ar tokiems vaikams sudarytos tokios pačios galimybės ir jie taip pat gauna kokybiškas paslaugas?* | Specialiųjų poreikių turinčių mokinių Sporto centre nėra. Socialinę atskirtį patiriantiems vaikams sudaromos tokios pat sąlygos kaip ir visiems mokiniams. Paprastai tokie mokiniai noriai sportuoja ir per sportą aktyviai išreiškia save.*Apibendrinant skiriame Aukštą įvertinimą.* |
| **3. Taikoma aiški ir lanksti paslaugų kainodara.** *Ar mokestis tenkina daugumos klientų poreikius (atitinka galimybes)?* | Sporto centre taikoma aiški ir lanksti paslaugų kainodara. Molėtų r. savivaldybės tarybos 2020-02-26 sprendimu Nr.V1-46 taikomos nuolaidos: atlyginimo dydis mažinamas 100%, kai mokinys yra iš šeimos kuri patiria sunkumus ir gauna socialinę paramą; kai mokinys yra našlaitis,; kai mokinys yra Molėtų vaikų savarankiško gyvenimo namų auklėtinis; vaikas su negalia. 50% atlyginimo dydis mažinamas, kai mokykloje mokosi 2 ir daugiau vaikų iš vienos šeimos; kai mokinys tampa respublikinių ar tarptautinių čempionatų laimėtoju (1 metus nuo apdovanojimo); kai mokinys neturi vieno iš tėvų, auga nepilnoje šeimoje; kai vienam šeimos nariui tenka mažiau nei 1,5 valstybės remiamų pajamų dydžio per mėnesį; kai mokinys į mokyklą atvyksta iš kaimo vietovės, esančios toliau negu 10 km. nuo Molėtų centro.*Apibendrinant skiriame Aukštą įvertinimą.* |
| **4. Reguliariai atnaujinama ir patraukliai pateikiama informacija apie mokykloje teikiamas švietimo paslaugas, programas.***Ar viešojoje erdvėje pakanka informacijos apie mokyklos veiklą? Ar ta informacija patraukli?* | Vadovaujantis mokytojų anketos duomenimis, 57% mokytojų tvirtina, jog viešoje erdvėje pakankamai informacijos apie Sporto centro veiklą, kuri viešinama Sporto centro svetainėse [www.moletusportas.lt](http://www.moletusportas.lt), [www.moletukrepsinis.lt](http://www.moletukrepsinis.lt) bei „Facebook“ ir „Instagram“ paskirose. Sporto centro veikla nuolatos viešinama ir pateikiama šiuolaikiškomis technologinėmis priemonėmis „Youtube“ kanale. *Apibendrinant skiriame Aukštą įvertinimą.* |
| Ugdymo programa\* | **1. Ugdymo programa yra nuosekli ir logiška, parengta vadovaujantis teisės aktais.** *Ar rengiant ugdymo programas buvo nagrinėti teisiniai dokumentai, rekomendacijos ir kt.?* | Ugdymo planas rengiamas vadovaujantis Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr.V-976 „Dėl sportinio ugdymo organizavimo rekomendacijų patvirtinimo“. Ugdymo planas apima visas Sporto centre kultivuojamas sporto šakas. Ugdymo planui pritaria Sporto centro mokytojų taryba, Centro taryba, planas suderinamas su Molėtų rajono savivaldybės administracijos kultūros iš švietimo skyriumi. Sporto centre vykdomos penkių sporto šakų ugdymo programos: lauko teniso, rankinio, krepšinio, lengvosios atletikos ir aerobinės gimnastikos. Vadovaudamiesi Lietuvos Respublikos švietimo ir mokslo ministro 2004-06-18 įsakymu Nr. ISAK-991 “Dėl bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašo patvirtinimo”, su galiojančiais pakeitimais, mokytojai rengia grupių neformaliojo sportinio ugdymo grupių planus - programas.71% mokytojų apklausos metu teigia, jog ugdymo programos rengiamos vadovaujantis teisės aktais. Vykdomos programos yra nuoseklios, logiškos. *Apibendrinant skiriame Aukštą įvertinimą.* |
| **2. Ugdymo programos atnaujinamos ar koreguojamos atsižvelgiant į kintančius poreikius.***Ar ugdymo programos peržiūrimos ir atnaujinamos kasmet?* | Apklausti 72% mokytojų anketoje tvirtina, jog ugdymo programos kasmet atnaujinamos, koreguojamos, atsižvelgiant į kintančius poreikius, Ugdymo programos sudaromos kasmet, atsižvelgiant į vaikų amžių, meistriškumo pakopos rodiklį ir vaikų gebėjimus. *Apibendrinant skiriame Aukštą įvertinimą.* |
| **3. Ugdymo programoje numatytose veiklose vyrauja aktyvūs ugdymo metodai.***Ar ugdymo programose yra fiksuoti (užrašyti) taikomi metodai?* | Visose Sporto centro ugdymo programose, vyrauja aktyvūs ugdymo metodai. *Apibendrinant skiriame Aukštą įvertinimą.* |
| Personalo vadyba | **1. Mokytojų kaita vykdoma tiek, kiek būtina užtikrinti ugdymo poreikius.** *Ar pakanka mokytojų mokinių ugdymo poreikiams tenkinti?* | Sporto centre mokytojų kaita vyko atsižvelgiant į laisvas etatų vietas. Didžiausias poreikis buvo ir išliko krepšinio trenerio pareigoms. 86 % mokytojų teigia, jog mokytojų kaita buvo vykdoma pakankama. Nuo 2019 m. spalio mėn. į neformaliojo švietimo mokytojos pareigas priimta jauna mokytoja. Nuo 2020-2021 m. m. rugsėjo 1 d. į darbą priimti du neformaliojo švietimo mokytojai: 1 mokytojas vykdo krepšinio programą ir 1 mokytojas – aerobinės gimnastikos programą. Paskutiniame skelbtame konkurse, krepšinio mokytojo pareigoms užimti, dalyvavo tik vienas kandidatas, krepšinio mokytojo poreikis išlieka. *Apibendrinant skiriame Vidutinį įvertinimą.* |
| **2. Aiški tvarka ir procedūros dėl mokytojų pavadavimo, darbuotojų paieškos ir įdarbinimo.** *Ar visiems bendruomenės nariams aiški tvarka dėl pavadavimo ir visi ją žino?*  | 86% mokytojų anketoje tvirtina, jog Sporto centre veikia aiški mokytojų priėmimo, pavadavimo, darbuotojų paieškos į darbą tvarka. Sporto centre vadovaujamasi Lietuvos Respublikos Švietimo ir mokslo ministro 2011-09-15 įsakymu Nr. V-1680 “Dėl mokytojų priėmimo ir atleidimo iš darbo tvarkos aprašu”.Detalesnis reglamentavimas numatytas 2020-10-01 Sporto centro direktoriaus įsakymu Nr. V1-73 patvirtintose Darbo tvarkos taisyklėse. *Apibendrinant skiriame Aukštą įvertinimą.* |
| **3. Veikia darbuotojų motyvavimo ir kvalifikacijos tobulinimo skatinimo sistema, sudaromos sąlygos nuolatiniam mokytojų bendrųjų kompetencijų ugdymui.** *Ar mokytojai skatinami ir žino už ką gali būti paskatinti?* | Sporto centro darbuotojai motyvuojami ir skatinami, vadovaujantis 2017-01-17 Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu Nr. XIII-198. Šio įstatymo pagrindu, parengta Molėtų r. kūno kultūros ir sporto centro darbuotojų darbo apmokėjimo tvarkos aprašas, kuriame numatyta skatinimo tvarka, su šiuo tvarkos aprašu supažindinti visi įstaigos darbuotojai.*Apibendrinant skiriame Aukštą įvertinimą.* |
| **4. Veikia mechanizmai, užtikrinantys personalo patirties perdavimą ir potencialo panaudojimą.***Ar kolektyve dalijamasi gerąja patirtimi, ar žinoma kas ir kokia patirtimi gali pasidalinti?* | Anketoje mokytojai teigia, kad nepakankamai dalijamasi profesine gerąją patirtimi. Patirtimi dažniausiai dalijasi tik tos pačios sporto šakos mokytojai. Apklausos duomenimis 14% mokytojų dalijasi gerąją patirtimi, kiti mokytojai dalijasi nereguliariai.  *Apibendrinant skiriame Vidutinį įvertinimą.* |
| Bendradarbiavimas ir bendravimas | **1.** **Mokykla įtraukia bendruomenę, ypač tėvus (globėjus, rūpintojus) į veiklų planavimą.** *Ar veiklos planavime dalyvauja visa bendruomenė, įtraukiami ir tėvai?* | Sporto centro taryba sudaryta iš tėvų, mokinių ir bendruomenės atstovų, tiesiogiai dalyvauja sporto centro veiklų planavime. 2020 m. sporto centro taryba organizavo 7 susirinkimus įvairiais klausimais (dėl elektroninio dienyno įvedimo, dėl stojimo į rankinio ir teniso federacijas, dėl strateginio veiklos plano, dėl Sporto centro nuostatų pakeitimo, dėl teikiamų atlygintinų paslaugų, dėl ugdymo plano patvirtinimo ir k.t.).*Apibendrinant skiriame Aukštą įvertinimą.* |
| **2. Mokykla yra atvira bendradarbiavimui su kitais partneriais.** *Ar bendradarbiaujama su kitais socialiniais partneriais, ar iš to yra nauda mokyklai?* | Sporto centro mokytojai ir administracija bendrauja su daug institucijų. Kasmet vykdome Molėtų laikraščio „Vilnis“ krepšinio turnyrą. Bendrojo lavinimo mokyklų žaidynes vykdome su bendrojo lavinimo mokyklomis. Esame krepšinio, rankinio, teniso federacijų nariai. Nuolatos bendradarbiaujame su PGT, Lietuvos policijos ir Lietuvos kariuomenės atstovais, rengiame seniūnijų žaidynes, padedame Molėtų r. sporto klubams, nuolat bendradarbiaujame, organizuojame renginius su kitomis Molėtų r. įstaigomis. *Apibendrinant skiriame Aukštas įvertinimą.* |
| **3. Kartu su bendruomenės nariais nustatomas ugdymo priemonių, edukacinių aplinkų kūrimo poreikis.** *Ar kartu su visais aptariama priemonių poreikis, ar kartu nusprendžiama kas ir kam bus įsigyjama?* | Kiekvienais metais Sporto centui skirtas biudžetas apsvarstomas sporto centro taryboje ir mokytojų susirinkimuose. Išreikštos pastabos, pasiūlymai visada įvertinami ir į juos atsižvelgiama. Planuojant pirkimus sudaromas kasmetinis pirkimų planas, kuris skelbiamas sporto centro internetinėje svetainėje www.moletusportas.lt . Atsiradus poreikiui sportinis inventorius ir kitos priemonės, atsižvelgiant į galimybes, perkamos metų eigoje.Apklausus mokytojus paaiškėjo, kad 86% mokytojų esamą situaciją dėl priemonių įsigijimą vertina palankiai. Apklausus tėvus paaiškėjo, kad 70% tėvų mano, kad Sporto centre yra pakankamai priemonių ugdymui organizuoti, 20% nežino tikros situacijos, o 10% sako, jog sportinio inventoriaus trūksta. *Apibendrinant skiriame Vidutinį įvertinimą.* |
| **4. Bendruomenė turi galimybę vertinti ugdymo paslaugų kokybę ir teikti pasiūlymus jai užtikrinti.***Ar reflektuojama apie ugdymo kokybę mokykloje, ar mokytojai teikia siūlymus kokybės gerinimui?* | Molėtų r. sporto bendruomenė turėjo galimybę vertinti sporto centro paslaugų kokybę atsakydami į apklausos anketos klausimus. Šios apklausos išvados paskelbtos sporto centro internetinėje svetainėje [www.moletusportas.lt](http://www.moletusportas.lt). Mokytojai, mokytojų tarybos posėdžių metu, ir sporto centro tarybos nariai, tarybos posėdžiu metu, teikia siūlymus dėl ugdymo kokybės gerinimo. Nuo 2020 m. Sporto centro direktorius ir pavaduotoja ugdymui, kartu su kiekvienu mokytoju atskirai, aptaria praėjusių mokslo metų ugdymo programą, įgyvendintus tikslus ir tobulintinus veiksmus. Apklausus mokytojus, paaiškėjo, kad 43% mokytojų mano, jog reflektuojama pakankamai ir teikia pasiūlymus ugdymo kokybei gerinti.*Apibendrinant skiriame Vidutinį įvertinimą.* |
| Ugdymo individualizavimas \* | **1. Mokytojas skatina ugdytinius išsikelti asmeninius tikslus ir atpažinti pažangą jų siekiant.** *Ar skatinami mokiniai, kad patys keltų sau tikslus, atsižvelgiant į asmeninius poreikius ir galimybes?* | 43% apklaustų mokytojų teigia, jog skatina mokinius, kad jie patys keltų sau tikslus, o kiti 57% mokytojų teigia, kad tai daro nenuosekliai. 80% tėvų anketoje tvirtina jog žino, kad mokytojai skatina vaikus išsikelti sau asmeninius tikslus ir kokios pažangos vaikas sieks. 90% vaikų anketoje sako, jog žino savo sportinius tikslus. *Apibendrinant skiriame Vidutinį įvertinimą.* |
| **2. Mokykla turi ir vykdo programas, pritaikytas specialiųjų ugdymosi poreikių turintiems vaikams.** *Ar atsižvelgiama į tokių mokinių gebėjimus ir galimybes? Ar yra jiems pritaikytos programos?* | Sporto centre specialiųjų ugdymosi poreikių vaikų nėra. Jeigu tokių vaikų atsirastų, Sporto centro administracija paruoštų specialias ugdymosi programas ir pritaikytų erdves tokiems mokiniams. *Apibendrinant skiriame Aukštą įvertinimą.* |
| **3. Ugdymo procesas yra individualizuotas ir lankstus, esant tam tikroms situacijoms gali vykti ne pagal išankstinį planą, tačiau veiklos dera su planuotu turiniu.***Ar susidarius tam tikroms situacijoms ugdymas vyksta kitur, kitaip? Ar atsižvelgiama į mokinių poreikius?* |  86% mokytojų teigia, kad ugdymo procesas yra lankstus ir individualizuotas. Mokytojai dirba skirtingomis sąlygomis. Krepšinio, rankinio užsiėmimai vyksta grupėmis. L. atletikos, aerobinės gimnastikos, teniso užsiėmimai dažniausiai vyksta individualizuojant darbą, užduotys skiriamos pagal vaiko gebėjimus. 2020 m. kovo - gegužės mėn. buvome priversti dirbti nuotoliniu būdu. Mokytojai naudojo įvairias bendravimo su vaikais formas. Tęsiant laisvalaikio užimtumo, ugdymosi poreikių tęstinumą, bendrojo lavinimo mokyklų rudens, žiemos, pavasario atostogų metu ugdymas vykdomas pagal direktoriaus patvirtintą programą. *Apibendrinant skiriame Vidutinį įvertinimą.* |
| **III. Ugdymo(si) aplinkos** |
| Fizinė ugdymo(si) aplinka ir priemonės \* | **1. Ugdymo erdvės yra saugios.** *Ar aplinka ir erdvės užtikrina mokinių saugumą?* | Visos Sporto centro eksploatuojamos sporto erdvės (sporto salė Ąžuolų g. 10, sporto salė Statybininkų g. 9, jėgos ugdymo ir aerobikos salė Jaunimo g. 1), yra saugios, jose užtikrintas vaikų saugumas. Patalpos atitinka Higienos normas, turi Higienos pasus, periodiškai, pagal grafiką, tikrinamos Higienos centro, priešgaisrinės tarnybos. Įrenginiai ir konstrukcijos turi visas reikiamas apsaugas, įžeminimus. Etatinių valytojų reguliariai valomos ir dezinfekuojamos sporto salės, grindys, persirengimo kambariai, dušinės, laiptinės, koridoriai, balkonai. Šiais mokslo metais pagrindinėje salėje Ąžuolų g. 10 pakeistas apšvietimas LED lempomis. Stadionas ir teniso kortai atitinka visus jiems keliamus saugumo ir standartų reikalavimus. Apklausoje dalyvavę mokytojai (85,7%)tvirtina, kad užsiėmimų erdvės saugios, tinkamai prižiūrimos, kuriose vaikai gali saugiai sportuoti, bendrauti, leisti laisvalaikį. Erdvės estetiškos, tvarkingos, pastoviai atnaujinamos. Apklaustieji tėvai teigia (90%), jog vaikų ugdymo sąlygos saugios.*Apibendrinant skiriame Aukštą įvertinimą.* |
| **2. Mokykla turi ugdymo programų specifikai pritaikytas aplinkas. Jei patalpose vykdomos kelios programos, erdvės lengvai pritaikomos pagal programos specifiką.** *Ar yra tokių patalpų ir erdvių? Ar jos lengvai pritaikomos kitokioms veikloms?* | Sporto centro erdvės lengvai pritaikomos visų sporto šakų programų vykdymui. Krepšiai pakeliami, teniso ir tinklinio stovai mobilūs ir greitai montuojami. Rankinio aikštelė ir vartai lengvai pritaikomi futbolo sportui. Stadione sukomplektuoti 5 skirtingų matmenų, mobilūs, lengvai transformuojami futbolo vartai, šalia įrengtos dvi šuoliaduobės, 4x400m. bėgimo takai.Sporto arenos erdvė jau ne kartą buvo pritaikyta ir pramoginių šokių konkursams.Apklausoje dalyvavę mokytojai (72%) tvirtina, kad ugdymui organizuoti naudojama saugios ir tam pritaikytos sporto erdvės.*Apibendrinant skiriame Aukštą įvertinimą.* |
| **3. Ugdymui organizuoti turima reikalinga įranga ir priemonės, kurios atitinka programos turinį ir ugdytinių amžių.** *Ar pakanka priemonių ir įrangos ugdymui organizuoti? Ar tinka pagal mokinių amžių?* |  Ugdymui organizuoti naudojama daug priemonių: skirtingų dydžių, pagal amžių, rankinio ir krepšinio kamuoliai, gimnastikos suoliukai, sienelės, čiužiniai ir kitas smulkus inventorius, kuris reikalingas programų įgyvendinimui. Jėgos ugdymo ir aerobikos salėje patalpinti treniruokliai reguliuojami, parenkant svarmenis ir pratimus pagal amžių. Futbolo vartai stadione yra visoms vaikų amžiaus grupėms. Apklausoje dalyvavę mokytojai (72%) tvirtina, kad ugdymui organizuoti naudojama daug priemonių, kurios atitinka programos turinį ir moksleivių amžių. Apklaustieji tėvai (70%) tvirtina, kad Sporto centre pakankamai priemonių ir įrangos ugdymui organizuoti, bet gali būti ir daugiau. *Apibendrinant skiriame Aukštą įvertinimą.* |
| **4. Patalpos pritaikytos mokiniams, turintiems specialiųjų ugdymosi poreikių.** *Ar galėtų atvykti ir mokytis judėjimo negalią turintys mokiniai?*  | Patalpos pritaikytos judėjimo negalią turintiems vaikams ir suaugusiems (pandusas, WC, dušas, persirengimo kambariai, sporto salė).*Apibendrinant skiriame Aukštą įvertinimą.* |
| **5. Įrengtos poilsio ir bendravimo zonos.** *Ar yra tokios patalpos mokiniams?* | Sporto centre yra įrengta erdvė, kurioje tėvai gali laukti savo vaikų. Išskirtinai poilsio patalpų mokiniams nėra, jie naudojasi persirengimo kambariais ir sporto sale. Atsižvelgiant į tai, kad į Sporto centro patalpas mokiniai ateina sportuoti, tos erdvės atitinka keliamus higienos ir sporto reikalavimus. Hole ir koridoriuose, bei laiptinėse iškabintos Sporto centro vaikų nuotraukos. Nuo gruodžio mėnesio, mokiniai Sporto centre galės pasinaudoti kompiuterių klase.*Apibendrinant skiriame Aukštą įvertinimą.* |
| **6. Vaikai patys dalyvauja kuriant ugdymo aplinką.***Ar siūloma patiems mokinimas kurti aplinkas, ar paisoma jų nuomonės?* | Kartu su mokytoju moksleiviai susikuria komandos aplinką, aptaria ir išsirenka perkamų aprangų spalvas, sportinį inventorių.*Apibendrinant skiriame Aukštą įvertinimą.* |
| Psichologinė aplinka \* | **1. Kuriama ir palaikoma vaiko emocinį ir intelektualinį ugdymą skatinanti aplinka.** *Ar mokykloje kuriamas ir palaikomas geras mikroklimatas? Ar visi gerai jaučiasi ir yra laukiami?* | Kuriamas ir palaikomas geras mikroklimatas. Moksleiviams skiriamas didelis dėmesys tiek iš mokytojų, tiek iš kitų darbuotojų pusės. Vaikai visada laukiami sporto centre, tai pagrindinė centro funkcija.*Apibendrinant skiriame Aukštą įvertinimą.* |
| **2.Vaikų, mokytojų ir vadovų tarpusavio santykiai grindžiami pagarba ir pasitikėjimu.** *Ar pakanka tolerancijos ir pasitikėjimo vieniems su kitais visais lygmenimis? Ar visi jaučiasi lygiaverčiai?* | Vaikų, mokytojų ir vadovų tarpusavio santykiai grindžiami tarpusavio supratimo, nuomonių išklausymo, diskusijų, kolektyvinių sprendimų priėmimo principais. Vaikai gerbia mokytoją (anketa apie ugdymo kokybę), o mokytojai gerbia vaikus. Mokytojai pasitiki savo vaikais, bendrauja dalykinėmis ir bendromis temomis.Visi apklausti mokytojai teigia, kad tarpusavio santykiai su mokiniais yra geri arba pakankamai geri. Tėvai, taip pat konstatuoja, kad mokytojų ir vaikų santykiai pagristi pasitikėjimu ir yra geri.Vertinant Sporto centro darbuotojų mikroklimatą, galima teigti, kad tarpusavio santykiuose yra poreikis didinti pasitikėjimą, pagarbą vieni kitiems, ugdyti tolerancijos lygį, susikurti bendruomeniškumo atmosferą. *Apibendrinant skiriame Vidutinį įvertinimą.* |
| **3. Vaikas turi galimybę rodyti iniciatyvą, jaučiasi saugus ir pasitikintis savimi bei kitais, gali išreikšti savo nuomonę.***Ar kiekvienas vaikas turi galimybę rodyti iniciatyvą, išreikšti nuomonę nepriklausomai nuo to, kokia ji yra?* | Saugumo ir pasitikėjimo jausmą vaikai patiria gaudami dėmesį, jaukią ir estetišką, bei puikiai sportinei veiklai, pritaikytą aplinką. Vaikai reiškia nuomonę ir iniciatyvą įvairiais klausimais. Apklaustieji vaikai (91%) teigia, kad sporto centre jaučiasi saugiai (anketa apie ugdymo kokybę). Apklausoje dalyvavę mokytojai (86%)tvirtina, kad užsiėmimų erdvės saugios, tinkamai prižiūrimos, kuriose vaikai gali saugiai sportuoti, bendrauti, leisti laisvalaikį. Kiekvienas vaikas turi galimybę rodyti iniciatyvą ir reikšti nuomonę. Apklaustieji tėvai teigia (90%), jog vaikų ugdymo sąlygos saugios.*Apibendrinant skiriame Aukštą įvertinimą.* |

**IV. Lyderystė ir vadyba**

|  |  |  |
| --- | --- | --- |
| Vizija, misija, tikslai | **1. Mokyklos misija, vizija ir tikslai atliepia nacionalinius ir savivaldybės strateginius dokumentus bei teisės aktus, reglamentuojančius NVŠ nuostatas.***Ar visi bendruomenės nariai dalyvavo kuriant viziją, misiją? Ar bent bendrais bruožais žino kokia vizija?* | Kuriant Molėtų r. kūno kultūros ir sporto centro 2020-2022 m. strateginį veiklos planą, buvo sudaryta darbo grupė susidedanti iš 13 bendruomenės narių. Į darbo grupę savo atstovus delegavo mokytojų taryba - 2 narius, Sporto centro taryba - 5 narius, Sporto centro darbuotojai - 5 narius. Strateginio plano darbo grupė dirbo pagal patvirtintą darbo planą, vyko 5 darbo grupės susitikimai. Kiekvienas darbo grupės narys aktyviai dalyvavo ir išsakė savo nuomonę. Visi bendruomenės nariai, kurie prisidėjo prie strateginio plano kūrimo, žino Sporto centro viziją, misiją ir prioritetinius tikslus. 43% apklaustų mokytojų sako, kad dalyvavo ir žino sporto centro viziją, misiją, o 57% mokytojų žino bendrais bruožais.*Apibendrinant skiriame Vidutinį įvertinimą.*  |
|  **2. Darbuotojai žino veiklos tikslus, pripažįsta ir prisiima atsakomybę už jų įgyvendinimą.***Ar visi bendruomenės nariai dalyvavo numatant veiklos tikslus ir yra atsakingi už įgyvendinimą?* | Sporto centro direktorius, kiekvienais metais vadovaudamasis Lietuvos Respublikos Vyriausybės 2017-04-05 nutarimu Nr. 254 „Dėl valstybės ir savivaldybės įstaigų darbuotojų veiklos vertinimo tvarkos aprašo patvirtinimo“ susitinka su kiekvienu darbuotoju ir aptaria praėjusių metų veiklos rezultatus bei einamųjų metų užduotis. Juos įformina raštu, pasirašant vadovui ir darbuotojui.Rengiant strateginį 2020-2022 m. veiklos planą, visa Sporto centro bendruomenė delegavo savo atstovus į darbo grupę, parengtas strateginis veiklos planas pristatytas Sporto centro tarybos posėdyje, visuotiniame darbuotojų susirikime ir patalpintas Sporto centro internetinėje svetainėje. 57% apklaustų mokytojų šią sritį įvertino kaip Aukštą, 29% - kaip Vidutinį ir 14% - kaip Žemą pasiekimo lygį. *Apibendrinant skiriame Vidutinį įvertinimą.* |
| Duomenimis grįstas sprendimų priėmimas | **1. Tyrimų, anketų, į(si)vertinimo ir kt. duomenys naudojami veikloje, remiantis jais tobulinamos ir kuriamos naujos ugdymo programos, gerinama ugdymo kokybė.***Ar mokykloje vykdomi kokie nors tyrimai? Ar visi bendruomenės nariai žino kokie yra įsivertinimo duomenys?* | Mokytojai, mokiniai ir jų tėvai dalyvavo įsivertinimo apklausoje. Išreiškė savo nuomonę. Molėtų sporto centras siekdamas teikti kuo kokybiškesnes paslaugas, 2020 m. gegužės – birželio mėn. vykdė Molėtų r. gyventojų apklausą. Apklausos rezultatai buvo naudojami Sporto centro 2020-2022 m. strateginio veiklos plano kūrimo metu, taip pat duomenis paskelbti Sporto centro internetinėje svetainėje ir „Facebook“ paskyroje. Sporto centro vidinio įsivertinimo duomenys, paskelbti Sporto centro internetinėje svetainėje, el. paštu nusiųsta (susipažinimui) kiekvienam darbuotojui ir sporto centro tarybos nariui.29% apklaustų mokytojų šią sritį įvertino kaip Aukštą, 57% - kaip Vidutinį ir 14% - kaip Žemą pasiekimo lygį. *Apibendrinant skiriame Vidutinį įvertinimą.* |
| **2. Duomenys naudojami tobulinant mokyklos strategiją, metinius veiklos planus.***Ar visi bendruomenės nariai žino kam naudojami įsivertinimo duomenys?* | Paslaugų kokybės apklausos metu surinkti duomenys, buvo naudojami, kuriant Sporto centro 2020-2022 m. strateginį veiklos planą. Duomenys bus naudojami kuriant metinį veiklos planą, tobulinant Sporto centro strateginį planą. Duomenys surinkti vidinio įsivertinimo metu, bus naudojami tobulinant Sporto centro ugdymo ir teikiamų paslaugų kokybę.29% apklaustų mokytojų šią sritį įvertino kaip Aukštą, 57% - kaip Vidutinį ir 14% - kaip Žemą pasiekimo lygį.*Apibendrinant skiriame Vidutinį įvertinimą.* |
| **3. Mokyklos biudžetas ir materialiniai ištekliai tvarkomi skaidriai ir tikslingai, laikantis teisės aktų nustatytų reikalavimų.***Ar bendruomenės nariai žino kaip ir kam naudojamos lėšos?* |  2020 m. vasario mėnesį, Sporto centro direktorius mokytojų tarybos ir Sporto centro tarybos posėdyje, pristatė 2020 m. sporto centro biudžetą. Atsižvelgiant į pasiūlymus, biudžetas buvo pakoreguotas. Sporto centro direktorius reguliariai aptaria biudžeto vykdymą su pavaduotojais – pavaduotojas ugdymui ir pavaduotojas ūkio reikalams. Atsižvelgiant į tai, galima teigti, kad bendruomenė žino, kur ir kam naudojamos biudžeto lėšos. 29% apklaustų mokytojų šią sritį įvertino kaip Aukštą, 57% - kaip Vidutinį ir 14% - kaip Žemą pasiekimo lygį. *Apibendrinant skiriame Vidutinį įvertinimą.* |